open-index/open-wikipedia-markdown huggingface dataset:
Peter Tidemand Malling

**Peter Tidemand Malling** (født 24. november 1807 i Drammen, død 19. april 1878 i Christiania) var en norsk boktrykker og bokhandler.

## Liv
Mallings foreldre var drammenskjøpmannen Michael Malling og hustru Maren Elisabeth Klein. Han var elev på Strømsø Borgerskole og i noen år på Latinskolen i Drammen. Senere arbeidet han som læregutt i Det Rhodeske Bogtrykkeri i Drammen. Ved endt læretid reiste han til Amsterdam, og fikk plass ved et av byens større trykkerier.

Etter å ha perfeksjonert seg i utlandet vendte han omsider tilbake til Norge, som faktor i Det Wintherske Trykkeri, og dernest hos Guldberg & Dzwonkowski i Christiania. I 1838 grunnla han på en liten arv han mottok sitt eget trykkeri, og året etter en forlagsbokhandel. Denne forretningen lå i Sverdfegerbakken 25, ble etter hvert utvidet til å bli en av de fremste bokhandlerforretningene i Norden. I 1840 begynte han også å forlegge bøker. Forretningen ble værende på samme adresse inntil gården ble solgt til et interessentskap i 1873, og Malling inngikk kompaniskap med Georg Kristian Johannessen Parmann (1839 - 1916), som «Assocìe». De flyttet forretningen til den langt større Køckeritzke Væveribygning i Øvre Slottsgate, og utvidet virksomheten til også å omfatte asortimentshandel og undervisningsmateriell. Ganske raskt tok skolemeteriellet så mye tid og oppmerksomhet at de ga opp assortementshandelen for bare å konsentrere seg om læremidler.

Malling var gift tre ganger og etterlot seg ni barn.

Peter Tidemand Malling var i mange år medlem av Kristiania kommunestyre, formann i Bokhandlerforeningen, og deltok i forskjellige foreninger og almennyttige tiltak. For eksempel var han den første kassereren i Den norske historiske forening. Forretningen hans gikk ved hans død over til kompanjongen Parmann. Forretningen opphørte i 1899.

Malling var Ridder av St. Olavsordenen.

## Referanser


## Kilder
* 
* «Boghanler Malling» (s. 137-138). I: *Ny illustreret Tidende* No. 18. Kristiania, 5te Mai 1878.
Mikael Strøm Henriksen Lie

**Mikael Strøm Henriksen Lie** (født 22. august 1873 i Kongsvinger, død 26. oktober 1926) var en norsk jurist og professor, kjent som ekspert på folkerett.

Lie ble *[[cand. jur.]]* i 1894 og fikk i 1899 Kronprinsens gullmedalje for den rettshistoriske avhandling «Om de kongelige lensmænds rettlige stilling i Norge i tidsrummet 1536-1660». Så ble han i 1897 sekretær i Justisdepartementet.  Etter flere ganger å ha vært på reiser til utlandet med offentlig stipend, ble han fra 1907 ansatt som konsulent i folkerett ved Nobel-instituttet. I 1908 ble han universitetsstipendiat, i 1918 dosent og i 1919 professor i rettsvitenskap ved universitetet i Kristiania. Han var en av Norges sakkyndige utsendinger til Folkeforbundsrådets møter.

Lie leverte en rekke bidrag til aviser og tidsskrifter. Han offentliggjorde dessuten flere bøker om forskjellige rettsvitenskapelige emner.

## Referanser


## Kilder
Niels Arntzen Sem

**Niels Arntzen Sem** (født 1782 i Ringebu, død 1859) var en norsk embetsmann. Han var stortingsrepresentant i 1824, 1827, 1830, 1842 og 1845, og stortingspresident i 1830 og 1845.

## Liv
### Familie
Niels Arntzen Sem var sønn av Egidius Sem, som ved sønnens fødsel var kapellan i Ringebu, og Birgitte Truine Arntzen. Han var gift med Søster Wilhelmine Matthia Sibbern (1804–1827) som var datter av statsråd V. C. W. Sibbern. Datteren Søster Truine Catharina Alette Sem (1824–53) var gift med Joseph Frantz Oscar Wergeland mens Valentine Egidia Sem (1826–1896) var gift med bylegen Stener Severin Heyerdahl.
### Jobb
Sem ble student i 1801 og tok latinsk juridisk eksamen i 1806. Samme år ble han utnevnt til stiftsoverrettsprokurator i Kristiansand stift. I 1809 ble han regimentskvartermester, i 1811 overauditør og i 1812 prokurator ved alle over- og underretter i Norge og Danmark, unntatt høyesterett, landsover-, hov- og stadsretten. I 1815 ble han advokat i høyesterett.

I 1823 ble Sem utnevnt til sorenskriver i Jæren og Dalene, og i 1828 ble han amtmann i Buskerud amt. I 1831 ble han stiftamtmann i Akershus stift, og i 1837 stiftamtmann i Kristiansand stift.
### Stortingsmann
Han var stortingsmann for Stavanger amt i 1824 og 1827, for Buskerud amt i 1830 og for Kristiansand by i 1842 og 1845. Han var stortingspresident i 1830 og 1844 og lagtingspresident i 1824, 1830 og 1845. I 1827 var han medlem av stortingets deputasjon til Stockholm. I en samtidig skildring fremheves «hans alsidige Dannelse, hans lyse Hoved og hans udmærkede Veltalenhed», mens han kritiseres for sin «totale Mangel paa Arbeidslyst».

## Utmerkelser
Sem ble i 1831 ridder og i 1839 kommandør av Nordstjerneordenen.
__NOTOC__
## Referanser




## Kilder
* Moe, Bernt: *Biographiske Efterretninger om Eidsvold-Repræsentanter ogStorthingsmænd i Tidsrummet 1814–1845*. Christiania: Chr. Schibsted, 1845, s. 130–131.

## Eksterne lenker
*
Jordskjelvet i Baja California 2010

**Jordskjelvet i Baja California** var et jordskjelv med styrke 7,2 på Richters skala som rammet Mexico den 4. april 2009 klokken 15:40:40 lokal tid (UTC-8). Episenteret var 26 kilometer sydøst for Ciudad Guadalupe Victoria i delstaten Baja California. To personer omkom da en bygning raste sammen.

## Referanser


## Eksterne lenker
* 
;kart over jordskjelvet og etterskjelv
*  USGS maps and charts of this quake. 
*  USGS map of the aftershocks of Baja California, Mexico 2010 quake.  Last Updated: 06 April 2010, 22:55:23 UTC.
Pierre Puget

**Pierre Puget** (1620–1694) var en fransk maler, billedhogger og arkitekt. Puget ble utdannet i Italia, og laget blant annet marmorrelieffer og skulpturer i barokkstil. Verkene hans var ofte preget av sterk naturalisme.

## Referanser
Østre Anlæg (København)

**Østre Anlæg** er en offentlig park i København anlagt i begynnelsen av 1870-tallet etter inspirasjon fra engelsk havestil. Området var tidligere en del av Københavns festningsverk. Parken ble anlagt av landskapsgartner H.A. Flindt som også designet Ørstedsparken og Botanisk have på det tidligere vollområdet. Parken inneholder flere skulpturer, blant annet det såkalte «Danmarksmonumentet» av Louis Hasselriis.

I den sydlige enden av parken ligger Statens Museum for Kunst, mot nord ligger Oslo Plads og Østerport stasjon.

Parken ble fredet i 1969.


Statens Museum for Kunst 4.jpg|Statens Museum for Kunsts bakside sett fra Østre Anlæg
Det lider mot skymning 08.JPG|«Det lider mot skymning» av Aron Jerndahl
Danmarksmonumentet.JPG|«Danmarksmonumentet» på Pycklers Bastion som fremstiller Danmark med Christian IXs familie. Utført av Louis Hasselriis og avduket i 1876


## Eksterne lenker
* 
* AOKs omtale av Østre Anlæg
Møst

**Møst** er ei grend og en gård på Frei i Kristiansund kommune. Grenda har omtrent 500 innbyggere, og ligger sørvest på Freiøya mot Averøy kommune. Fylkesvei 6098 fører til Møst fra riksvei 70 på Indre Flatset.   

## Referanser
Live Landmark

**Live Landmark** (født 1969) er en norsk foredragsholder og lederutvikler med grunnlag i positiv psykologi. Hun var tidligere journalist i *[[VG]]*.

## Bakgrunn
Landmark er utdannet journalist ved Høgskolen i Oslo og jobbet flere år i VGs featureavdeling. Hun har en mastergrad i ledelse fra Handelshøyskolen BI (organisasjonspsykologi) og er blitt kjent som instruktør i kurset The Lightning Process.

## Virke
Landmark er doktorgradskandidat i psykologi og er del av forskergruppen MindBodyLab på Universitetet i Oslo.

Landmark fikk diagnosen kronisk utmattelsessyndrom (CFS/ME) i 2004, men ble frisk i 2007, noe hun selv tilskriver forståelse fra stressteori og mentale teknikker lært på kurset Lightning Process. Hun fortalte sin historie i boken *Vekk meg når det er over*  utgitt på Kagge Forlag i 2009, senere ut i nytt opplag på Cappelen Damm forlag. Samtidig startet hun eget selskap «livelandmark.no» 

### Forskning på CFS/ME
Landmark har deltatt i offentlig debatt og har argumentert for en biopsykososial modell-tilnærming til CFS/ME og liknende tilstander siden 2010. I 2012 søkte Folkehelseinstituttet om 9 millioner kroner til å forske på kurset . Landmark satt i forskningsgruppen. I 2016 foreslo hun sammen med flere et forskningsprosjekt på CFS/ME og Lightning Process . I 2017 ble det søkt midler til en studie på Lightning Process av en forskergruppe ledet av Vegard Bruun Wyller. 

I 2020 fikk en ny forskningsgruppe ledet av professor Leif Edward Ottesen Kennair på NTNU tildelt midler fra Forskningsrådet til prosjektet «En 3-dagers intervensjon for CFS/ME hos voksne: en randomisert kontrollert studie».  og Landmark ble phd-student i psykologi på NTNU. Studien ble godkjent av Regional etisk komite høsten 2020 i to omganger.

Etter omfattende klager fra ME-foreningen ble vedtaket enstemmig omgjort av Den nasjonale forskningsetiske komité for medisin og helsefag (NEM) våren 2021. Komitéen mente at Landmarks økonomiske interessekonflikt var uforenlig med den nødvendige tiltroen til studiens resultater. Forskerne svarte med å påpeke det de hevdet var faktafeil i grunnlaget for vedtaket. Høsten 2021 søkte forskerne om ny godkjenning, og fikk REK-godkjenning i to omganger. ME-foreningen klaget inn godkjenningene, men denne gangen fikk de ikke medhold.

Prosjektet er nå godkjent av alle etiske komiteer og startet rekruttering av deltakere i 2023. Forskningsprosjektet på 100 pasienter med CFS/ME utgår fra NTNU og har fått støtte fra Helsedirektoratet, NAV og Nasjonal kompetansetjeneste for CFS/ME. Studien gjennomføres i samarbeid med kommuner i Viken. Landmark var selv en av dem som stiftet Recovery Norge, organisasjonen som skal bistå med brukermedvirkning i studiet.

## Referanser
Lars Sætra

**Lars Sætra** (født 1991) er en norsk fotballspiller som spiller for den svenske klubben Kalmar FF.

Sætra startet sin karriere i Strømsgodset i ung alder og var tro mot klubbens spillerutviklingssystem. I 2007 ble han operert grunnet en kneskade og var derfor ikke aktuell hele sesongen. I 2008 var Sætra tilbake på banen og fikk tidlig sin debut for Strømsgodsets andrelag i 2. divisjon. Men det var først i 2009-sesongen Sætra fikk sitt gjennombrudd. Først gjorde han en god figur i den årlige JET-turneringen på Hamar. Dette var nøkkelen for å prøve seg på A-laget, der han debuterte fra start borte mot  på slutten av sesongen. I 2010 spilte Sætra flere kamper i Strømsgodsets midtforsvar, og han ble innkalt av Nils Johan Semb til G19-landslaget. I 2011 fikk han noe mindre spilletid og gikk 31. august på utlån til  resten av sesongen. I de to neste sesongene slet Sætra med skader og manglende tillit, men han sikret seg seriesølv og seriegull med Strømsgodset. Sommeren 2014 gikk kontrakten hans med klubben ut, og Sætra, som hadde fått spille mye i vårsesongen, avslo tilbud om forlengelse og skrev under for Stockholms-klubben Hammarby.

Kontrakten med den kinesiske klubben Baoding Rongda ble løst i januar 2018, og Sætra signerte for gamleklubben Strømsgodset i februar samme år.

## Referanser




## Eksterne lenker
* 
* Spillerprofil på godset.no
Aven

**Aven** er en bygd i Høyanger kommune i Vestland. Den har rundt 15 innbyggere og ligger ved Avebukta på nordsiden av Sognefjorden.

Navnet «Aven» stammer fra ordet «vin», som betydde fruktbar slette i Vikingtiden. Dette gjør det sannsynlig at det har vært bosetning i området i over tusen år. Stedet opplevde en avfolkning, som mange andre steder, etter de store generasjonene født etter andre verdenskrig og har gått fra i overkant av 60 til det det er i dag. Før var det også en butikk på denne plassen, men den ble nedlagt for mange år siden. 

## Referanser
Kaldmathøytiden

**Kaldmathøytiden** er en østasiatisk feiring markert i Kina, Korea og Vietnam, som finner sted like før den klare og lyse høytiden (*[[qingmingfesten|qingming]]*), og er en vårhøytid der en feirer nytt liv. Bortsett fra i skuddår ligger høytiden på den 5. april ifølge gregoriansk kalender, den 105. dagen etter vintersolverv (*dongzhi*).

Navnet viser til at en tradisjonelt ikke gjorde opp ild da, og bare spiste kald mat. Det kinesiske navnet på høytiden er *hánshíjié* (pinyin, 寒食節 på tradisjonelt og 寒食节 på forenklet kinesisk). På koreansk er den kjent som *hansik* og på vietnamesisk som *Tết Hàn Thực*.

## Litteratur
* , i .
* .
* .
* . 
* .
* . 
* .
* . 
* .
* .
* .
* . 
* .
* . 
* .
* .
Trond Innebandy

**Trond Innebandy** er innebandyklubben til Idrettslaget Trond, som ble opprettet da **Bakklandet Innebandyklubb** (stiftet 16. mai 2006) ble til en særavdeling av idrettslaget høsten 2013.

Klubben er tilknyttet Midt-Norge Bandyregion og deltar i regionalt seriespill i regi av regionen. For tiden spiller A-laget for menn i 3. divisjon og A-laget for kvinner i 1. divisjon.

## Historikk
Bakklandet Innebandyklubb ble stiftet av en gruppe spillere som tidligere hadde tilhørt Nidaros Innebandyklubb. Bakklandet hadde lyseblå drakter og spilte sine hjemmekamper i Rosenborghallen. Klubbens nedslagsfelt ble definert som skolekretsene Singsaker og Bispehaugen. Bakklandet var i 2009 og 2010 den nest største innebandyklubben i Midt-Norge.

## Meritter

### Menn

### Kvinner

## Referanser


## Eksterne lenker
* 
* Trond Innebandy hjemmeside|https://www.facebook.com/#!/iltrondinnebandy
Levi Lincoln sr.

**Levi Lincoln sr.** (1749–1820) var en amerikansk revolusjonær og politiker (fra Det demokratisk-republikanske parti) samt en «Minuteman» (soldat) under den amerikanske uavhengighetskrigen. Han hadde vervet som USAs justisminister i Thomas Jeffersons regjering fra 1801 til 1805 og brukte mye av sin resterende politiske karriere i hjemstaten Massachusetts med flere verv. Han var også medlem i Representantenes hus.

## Liv og virke
### Bakgrunn
Lincoln ble født i Hingham Massachusetts Han studerte jus og ble uteksaminert fra Harvard University i 1772.

### Amerikansk patriot, politiker
Da slaget ved Lexington fant sted meldte han seg frivillig til å kjempe med Minutemen.

Fra 1775 til 1781 tjenestegjorde han som kontorist ved hoffet og skifterett dommer i Worcester County. Lincoln var medlem av Massachusetts House of Representatives i 1796 og var også medlem i Senatet i 1797. Han ble valgt inn til Kongressen i 1800 og 5. mars 1801 avsluttet han sitt medlemskap her, da president Jefferson utnevnte ham justisminister i USA. Han hadde embetet til 5. mars 1805. Lincoln var også fungerende utenriksminister fra 5. mars 1801 til 2. mai 1801.

Lincoln var medlem av Rådet for Massachusetts i 1806, og var løytnantguvernør (2. guvernør) i 1807–1808. Da guvernøren James Sullivans død tok Lincoln over som guvernør, men ble ikke gjenvalgt i 1809. Han døde i Worcester, Massachusetts 14. april 1820.

### Slekt
Lincoln var fjernt beslektet Abraham Lincoln idet de hadde en felles stamfar, Samuel Lincoln, som hadde slått seg ned i Hingham, Massachusetts, i det 17. århundre. Han hadde to sønner som også ble guvernører; Levi Lincoln jr., som også var guvernør i Massachusetts, og Enok Lincoln, som var guvernør i Maine.

## Referanser


## Eksterne lenker
* 
* 
*  Biografi på delstatens hjemmesider
Anne Margrethe Lund (politiker)

**Anne Margrethe Lund** (født 1987 på Skotterud i Eidskog) er en norsk politiker.

Fra 2010 til 2012 var hun leder i Europeisk Ungdom, som arbeider for et norsk medlemskap i EU. Hun satt før dette ett år i sentralstyret og som fylkesleder i Oslo Europeisk Ungdom. Hun var leder i Barne- og Ungdomsrådet i Oslo (BURO) fra 2009 til 2010. Hun har også vært fylkesleder i Hedmark Unge Høyre.

Hun har vært ansatt som seniorrådgiver i NHO og senere som sjef for NHOs Brussel-kontor. Hun har også arbeidet for sekretariatet i EFTA.

Lund har studert Sentral-Europa-studier, statsvitenskap og samfunnsgeografi ved Universitetet i Oslo. Hun tok mastergraden i internasjonal politikk ved Newcastle University.

## Referanser
Algerie under Sommer-OL 1972

**Algerie under Sommer-OL 1972**. Fem mannlige sportsutøvere fra Algerie deltok i friidrett og boksing under Sommer-OL 1972 i München. Det var tredje gangen Algerie deltok i et OL, de vant ingen medaljer.

## Medaljer

## Kilder
* Resultater og profilside  på sports-reference.com
Kenya under Sommer-OL 1972

**Kenya under Sommer-OL 1972**. 57 sportsutøvere fra Kenya deltok i fire sporter under Sommer-OL 1972 i München. Det var femte gangen Kenya deltok i et OL. De kom på 19.-plass på medaljestatistikken med to gull-, tre sølv- og fire bronsemedaljer.

## Medaljer

## Medaljevinnerne

## Eksterne lenker
* OL-resultater på Sports-reference.com
Trachycarpus wagnerianus

***Trachycarpus wagnerianus*** er en palme i slekten *[[Trachycarpus]]* og er en ukjent art i det fri. Man tror palmen kan ha blitt kultivert i Japan og det var her palmen først ble oppdaget tidlig på 1900-tallet.

Som flere av palmene i *Trachycarpus*-slekten har palmen en tynn stamme dekket av en tett duk av fibrer. Stammen blir vanligvis inntil 9 meter høy, men i noen tilfeller også høyere. I motsetning til vindmøllepalmen har palmen stivere og kortere palmeblad som er 45–65&nbsp;cm lang. Det gjør palmen bedre egnet i kystnære strøk med mye vind.

I likhet med vindmøllepalmen er *T. wagnerianus* svært kuldeherdig, og etablerte individ tåler lett kortvarige temperaturer ned mot -15 til -20 grader celcius.

## Eksterne lenker
*
USS «San Francisco»

USS «San Francisco» har vært navnet på tre skip i Den amerikanske marinen:

# USS «San Francisco» (C-5) – armert krysser.
# USS «San Francisco» (CA-38) – tung krysser.
# USS «San Francisco» (SSN-711) – atomdrevet angrepsubåt i Los Angeles-klassen.
Malawi under Sommer-OL 1972

**Malawi under Sommer-OL 1972**. Seksten sportsutøvere fra Malawi deltok i tre sporter under Sommer-OL 1972 i München. Det var første gangen Malawi deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Papar (Sabah)

**Papar** er et distrikt i Patai Barat-divisjonen i den malaysiske staten Sabah. Distriktet ligger på vestkysten, like sør for Kota Kinabalu, og har et areal på  kvadratkilometer og et folketall på . Administrasjonssenteret er byen Papar.

Distriktet ligger i et lavereliggende kystlandskap som strekker seg opp mot Crockerfjellene. Jordbruk, med rismarker og frukt, og turisme er de viktigste næringene. 

## Byen

Byen Papar har  innbyggere, og ligger på de sørlige elvebankene nær utløpet til Papar-elva.  Byen er kjent som et utdanningssentrum i regionen, med blant annet Institut Kemahiran Belia Negara (*National Youth Skills Institute*) og MARA Science College. Papar er et viktig stopp langs jernbanelinjen i Sabah.   

## Se også
*Banjaran Crocker nasjonalpark

## Referanser
Sirhind

**Sirhind-Fatehgarh** er en by og en kommune i Fatehgarh Sahib distrikt i den nord-indiske delstaten Punjab. Den kalles ofte bare **Sirhind**.
Marokko under Sommer-OL 1972

**Marokko under Sommer-OL 1972**. Trettiseks sportsutøvere fra Marokko deltok i fem sporter under Sommer-OL 1972 i München. Det var fjerde gangen Marokko deltok i et OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Niger under Sommer-OL 1972

**Niger under Sommer-OL 1972**. Fire mannlige sportsutøvere fra Niger deltok i boksing under Sommer-OL 1972 i München. Det var tredje gangen som Niger deltok i et OL, de kom på delt 43.-plass med en bronsemedalje.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Even Lange

**Even Lange** (født 5. juni 1946 i Oslo) er en norsk historiker og professor emeritus ved Universitetet i Oslo. Han er spesialist i moderne historie og nyere økonomisk historie og bedriftshistorie.

Fra 1979 til 1988 var Lange tilknyttet bedriftshistorisk senter ved Riksarkivet. Fra 1988 til 2000 var han professor ved Handelshøyskolen BI. Han var primus motor i oppbyggingen av en egen bedriftshistorisk forskningsavdeling ved BI – *Senter for næringslivshistorie*. Han var også seniorforsker ved Institutt for samfunnsforskning. I 2000 ble han ansatt som professor ved Universitetet i Oslo.

Lange var blant annet tilknyttet et prosjekt hvor han sammen med historikeren Francis Sejersted og økonomen Tore Jørgen Hanisch konkluderte at veien ut av depresjonen i mellomkrigstiden var tilbudsdrevet (*vekst gjennom krise*) og ikke skyldtes aktiv keynesiansk politikk, slik de fleste historikere hadde framstilt det tidligere. Lange innledet her et langvarig forskningssamarbeid med Hanisch, som resulterte i en rekke bøker om norsk økonomisk historie.

Lange har vært gjesteforsker ved Université de Toulouse, LSE, University of Wisconsin og Université d'Aix-en-Provence.

Han er sønn av tidligere utenriksminister Halvard Lange.
 
## Bibliografi
* *Norge fra u-land til i-land*, 1983, ISBN 82-05-14100-2, med Trond Bergh, Tore Jørgen Hanisch og Helge Pharo.
* *Vitenskap for industrien: NTH &ndash; En høyskole i utvikling gjennom 75 år*, 1985,  med Tore Jørgen Hanisch
* *Veien til velstand*, 1986, ISBN 82-00-18145-6, med Tore Jørgen Hanisch
* *Foredlet virke. Historien om Borregaard 1889–1989*, 1989, med Trond Bergh
* *The rise and fall of Borregaard* i Crossing the borders: studies in Norwegian business history 1994 ISBN 82-00-02496-2
* Samling om felles mål: 1935-1970 Bind 11 av Aschehougs Norgeshistorie 1997 ISBN 82-03-22026-6
* Mellom næringsliv og politikk: Kreditkassen i vekst og kriser 1918-1998 med Sverre Knutsen og H. W. Nordvik 1998 ISBN 82-00-12845-8
 

## Referanser


## Eksterne lenker
* forskning.no Even Lange og historiefaget - Et lite stykke norgeshistorie (portrettintervju)
* 
*
Senegal under Sommer-OL 1972

**Senegal under Sommer-OL 1972**. Førtito sportsutøvere fra Senegal deltok i fem sporter under Sommer-OL 1972 i München. Senegal, som deltok for tredje gang i et OL, vant ikke noen medaljer.

## Medaljer
Somalia under Sommer-OL 1972

**Somalia under Sommer-OL 1972**. Tre mannlige sportsutøvere fra Somalia deltok i friidrett under Sommer-OL 1972 i München. Dette var første gang Somalia deltok i et OL og de vant ingen medaljer.
Nigeria under Sommer-OL 1972

**Nigeria under Sommer-OL 1972**. Tjuefem sportsutøvere fra Nigeria deltok i to sporter, boksing og friidrett under sommer-OL 1972 i München. Nigeria, som deltok for sjette gangen i et OL, kom på delt 43.-plass med en bronsemedalje.  
 
## Medaljer

## Medaljevinnerne

## Eksterne lenker
* OL-resultater på Sports-reference.com
Killingdal gruver

**Killingdal gruver**, eller **Killingdal gruber**, er en kobber- og sinkforekomst som ligger i Ålen i dagens Holtålen kommune i Trøndelag. Den første delen av gruven ble åpnet i 1674. Gruven er regnet som en av de største på Rørosfeltet, og frem til nedleggelsen i 1986 ble det tatt ut over 2,6 millioner tonn malm. Gruva er i dag fylt med vann og er derfor stengt for besøkende, men området over bakken er delvis åpnet, hvor blant annet Killingdal fjellhotell hører til i den gamle mannskapsbrakken.

## Historie
Den nordre gruven ble åpnet allerede i 1674 etter at det ble påvist malmforekomster i området. Den søndre gruven ble funnet i 1791 og ble satt i drift av Røros Kobberverk, som drev gruven i en tid fremover med et dårlig økonomisk resultat. Killingdal Grubeselskap ble grunnlagt i 1891 av Trondheimsfirmaene Huitfeldt & Co, H. & F. Bachke og Lars Hansen, og dette selskapet drev Killingdal gruver frem til 1895, da den ble forpaktet bort til det britiske selskapet *The Bede Metal & Chemical Ltd.* for en periode på 50 år. Driften gikk tilbake til Killingdal Grubeselskap i 1947, som på det meste hadde 240 gruvearbeidere i arbeid.

Den eldste gruveåpningen ligger på rundt 900 meter over havoverflaten, mens den dypeste gruvegangen ligger på rundt 550 meter under havoverflaten, noe som følgelig gjør Killingdal til en av Nord-Europas dypeste gruver. Malmen i gruven bestod av svovelkis, kobberkis og sinkblende. Frem til 1953 ble det også produsert kobberholdig finkis, men etter dette ble det produsert konsentrat av både svovelkis, kobbermalm og sinkmalm ved gruveselskapets eget flotasjonsverk ved *Fagervika* utenfor Ilsvika i Trondheim. Transporten av malmen foregikk via jernbane på Rørosbanen, fra silo- og losteanlegget ved Storvollen sidespor (1891–1990) sør for Reitan stasjon, og frem til Trondheim over Ilsvikbanen mot Fagervika. Anlegget i Fagervika i Trondheim har i nyere tid vært sterkt plaget av forurensning fra gruveselskapets virksomhet, noe som har ført til at det hvert år har rent ett tonn tungmetaller ut i Trondheimsfjorden. Denne forurensingen samt anleggets bygningsmasse har blitt vedtatt fjernet og ryddet av Trondheim kommune i begynnelsen av 2010.

I 1991 ble det foreslått at den norske lavaktive radioaktive avfallet skulle deponeres i de nedlagte gruvegangene.

## Referanser


## Eksterne lenker
* SNL.no – Killingdal grube (Artikkelansvarlig Rolv Magne Dahl)
Vangen

**Vangen** eller **Wangen** er et norsk etternavn (se Vangen (etternavn)) og et vanlig stedsnavn.

**Vangen** kan referere til:
## Personer
*Elin Vangen, norsk prest i Bodø domkirke (1960)
*Frank Kåre Vangen, norsk musiker mest kjent fra bandet Nashville
*Klas Vangen, tidligere norsk snøbrettkjører
*Kristoffer Vangen, norsk journalist
*Odd Arne Vangen, norsk fotballdommer
*Ola Vangen, kølkjører og visedikter fra Vingelen  
*Reidar Vangen, avdød norsk hæroffiser
*Simen Vangen, norsk musiker (1976)
*Thorleif Vangen, avdød norsk langrennsløper

## Steder
*Vangen, vei på Nordstrandshøgda i Oslo
*Vangen (Sør-Aurdal), innsjø i Sør-Aurdal
*Vangen i Åndalsnes sentrum
*Vossevangen, tettsted på Voss, ofte omtalt som bare "Vangen"

## Bygninger
*Vangen kirke i Aurland, Sogn og Fjordane
*Vangen kraftverk i Aurland.
*Vangen (hytte), en turisthytte i Enebakk

## Se også
*Vang
Swaziland under Sommer-OL 1972

**Swaziland under Sommer-OL 1972**. To mannlige sportsutøvere fra Swaziland deltok i friidrett og skyting under Sommer-OL 1972 i München. Det var første gangen som Swaziland deltok i et OL, de vant ikke noen medaljer.

## Medaljer
Wangen

**Wangen** han sikte til: 
* Det norske etternavnet Wangen (etternavn)
* Den tyske byen Wangen im Allgäu
Togo under Sommer-OL 1972

**Togo under Sommer-OL 1972**. Åtte mannlige sportsutøvere fra Togo deltok i tre sporter, boksing, friidrett og sykling under Sommer-OL 1972 i München. Det var første gangen som Togo deltok i et OL, de vant ikke noen medaljer.

## Medaljer

## Referanser


## Eksterne lenker
* Resultater og profilside  på sports-reference.com
Tunisia under Sommer-OL 1972

**Tunisia under Sommer-OL 1972**. Trettisju sportsutøvere fra Tunisia deltok i fem sporter under Sommer-OL 1972 i München. Tunisia, som deltok for fjerde gang i et OL, kom på delt 33.-plass med en sølvmedalje. 
 
## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Uganda under Sommer-OL 1972

**Uganda under Sommer-OL 1972**. Trettitre sportsutøvere, trettien menn og to kvinner fra Uganda deltok i tre sporter, boksing, friidrett og landhockey under Sommer-OL 1972 i München. Det var femte gangen som Uganda deltok i et OL, de vant en gull- og en sølvmedalje og ble nummer 24 på medaljestatistikken.

## Medaljer

## Medaljevinnerne

## Referanser
Zambia under Sommer-OL 1972

**Zambia under Sommer-OL 1972**. Fjorten sportsutøvere fra Zambia deltok i to sporter, friidrett og boksing under Sommer-OL 1972 i München. De vant ikke noen medaljer.   

## Medaljer

## Eksterne lenker
* Resultater og profilside  på sports-reference.com
Øvre Volta under Sommer-OL 1972

**Øvre Volta under Sommer-OL 1972**. En mannlig sportsutøver fra Øvre Volta, nåværende Burkina Faso, deltok i friidrett i Sommer-OL 1972 i München. Det var første gangen som Øvre Volta deltok i et OL, de vant ingen medaljer.

## Medaljer
Jabaman

**Jabaman** (Kristoffer Selvig, født 1989) er en tysk-norsk reggae- og dancehall-artist og  musiker basert i Tønsberg. Han betegnes som en ambassadør for reggae i Norge hvor han har hatt flere radiohits, deriblant «Row This Boat» som fikk gode anmeldelser.

Han har gitt ut flere singler som blant annet «Harder Than That», «She Want» med Stella Mwangi og undergrunnshitten «How She Movin» med Inna Di Lights. Han var MC i et reggae soundsystem i noen år.

Sommeren 2009 ble Jabaman kåret som Ukas Urørt med singelen «One More Time» som også ble en radiohit, og i januar 2010 ble «One More Time» nominert som årets låt av NRK etter over et halvt år på radio. Låta har blitt brukt i flere norske reklame- og kortfilmer.

I 2011 startet han plateselskapet Tunesberg Records.

Singelen «Everywhere I Go» fikk god radiorotasjon i Bulgaria.

I 2016 slapp han singelen «Fata Morgana» med produsentduoen Edeema som ble en radiohit i Norge på NRK P3 og P1.

## Eksterne lenker
* Jabamans offisielle hjemmeside
Tanzania under Sommer-OL 1972

**Tanzania under Sommer-OL 1972**. Femten sportsutøvere, alle menn fra Tanzania deltok i to sporter, boksing og friidrett under Sommer-OL 1972 i München. De vant ikke noen medaljer.

## Medaljer

## Referanser
Sudan under Sommer-OL 1972

**Sudan under Sommer-OL 1972**. Førtien sportsutøvere fra Sudan deltok i fire grener (boksing, friidrett, fotball og vektløfting) under Sommer-OL 1972 i München. Dette var tredje gang Sudan deltok i et OL og de vant ingen medaljer.
Baskerland rundt 2010

**Baskerland rundt 2010** var den 50. utgaven av Baskerland rundt. Rittet gikk over seks etapper fra 5. til 10. april 2010. Chris Horner fra RadioShack vant rittet sammenlagt etter en sterk sisteetappe. Forhåndsfavoritten Alejandro Valverde ledet rittet fra første etappe, og hadde ledertrøya fram til siste etappe (unntatt etter den tredje etappen), men måtte gi tapt for amerikaneren på den avsluttende tempoen. 

## Lag
20 lag bestående av 8 ryttere stilte til start i rittet.

*  Startliste  på vueltapaisvasco.diariovasco.com

## Etapper
### 1. etappe

* Óscar Freire krysset mållinjen først, men ble senere diskvalifisert for ureglementert oppførsel i spurten, og dermed plassert sist blant de 24 rytterne i gruppen som kom først til mål. Senere på dagen bestemte juryen seg for å flytte Freire opp til 2.-plass på etappen.

*  Etappeside  på vueltapaisvasco.diariovasco.com

### 2. etappe

*  Etappeside  på vueltapaisvasco.diariovasco.com

### 3. etappe

*  Etappeside  på vueltapaisvasco.diariovasco.com

### 4. etappe

*  Etappeside  på vueltapaisvasco.diariovasco.com

### 5. etappe

*  Etappeside  på vueltapaisvasco.diariovasco.com

### 6. etappe

*  Etappeside  på vueltapaisvasco.diariovasco.com

## Sluttresultater
### Sammenlangt

### Poengkonkurransen

### Klatrekonkurransen

### Spurtkonkurransen

### Lagkonkurransen

## Referanser


## Eksterne lenker
*
Syria under Sommer-OL 1972

**Syria under Sommer-OL 1972**. Åtte sportsutøvere fra Syria deltok i tre sporter (boksing, friidrett og skyting) under Sommer-OL 1972 i München. Syria, som deltok for tredje gang i et OL, vant ingen medaljer.
Syria under Sommer-OL 1968

**Syria under Sommer-OL 1968**. To sportsutøvere fra Syria deltok i én sport under Sommer-OL 1968 i Mexico by. Syria, som deltok for andre gang i et OL, vant ikke noen medaljer.
Antoine de Paule

**Antoine de Paule** (født 1551/52 i Frankrike, død 9. juni 1636) var stormester for Malteserordenen fra 10. mars 1623 til sin død. Han var ordenens 56. stormester. Før han ble stormester var de Paule prior ved St. Gilles.

På grunn av overbefolkning i Valletta, grunnla han en landsby Paola 5 km unna. Der han bygde sognekirken St. Ubaldesca, oppkalt etter en søster av ordenen.

## Referanser


## Eksterne lenker

* http://www.cilialacorte.com/grandmasters/Paule.html
* http://www.smom-za.org/grandmasters/56.htm 
* https://web.archive.org/web/20071224051748/http://www.orderofmalta.org/granmaestri.asp?idlingua=2
Nepal under Sommer-OL 1972

**Nepal under Sommer-OL 1972**. To mannlige sportsutøvere fra Nepal deltok i friidrett under Sommer-OL 1972 i München. Det var andre gangen som Nepal deltok i et OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
STS-133

**STS-133** (**S**pace **T**ransportation **S**ystem-133) var en romferd med den amerikanske romfergen *[[Discovery (romferge)|Discovery]]* (OV-103). Ferden gikk til den  internasjonale romstasjonen (ISS), og oppskytingen skjedde fra rampe 39A ved John F. Kennedy Space Center i Florida. Dette var den 36. romferge-ferden (ULF5 – **U**tilization and **L**ogistics **F**light 5) til ISS, og mannskapet besto av seks astronauter. Fergen hadde med seg EXPRESS Logistics Carrier 4 (ELC4) og Permanent Multi-Purpose Module (PMM), samt forsyninger og reservedeler til ISS. STS-133 var Discoverys 39. og siste ferd, og den 133. romferge-ferden.

De to siste romfergeferdene blir STS-134 med Endeavour i april 2011 og STS-135 med Atlantis i juni/juli 2011.

## Ferden
Oppskytingen skulle etter planen ha funnet sted 16. september 2010, men ble utsatt til februar 2011. Landingen fant sted ved Kennedy Space Center.

## Mannskap
* Steven W. Lindsey, (fartøykommandør) født 1960
* Eric A. Boe, (pilot) født 1964
* Timothy L. Kopra (ferdspesialist) født 1963
* Michael R. Barratt (ferdspesialist) født 1959
* Nicole P. Stott (ferdspesialist)
* Alvin Drew (ferdspesialist) født 1962

Alle besetningsmedlemmene har vært i rommet tidligere.

## Se også
*NASA
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA – STS-133
Thee Oh Sees

**Thee Oh Sees** (før The Ohsees, OCS, Orange County Sound, Orinoka Crash Suite) begynte som en mulighet for John Dwyer (Coachwhips, Pink and Brown, Landed, Yikes, Burmese, The Hospitals, Zeigenbock Kopf) til å gi ut sine instrumentale og eksperimentale hjemmeinnspillinger. I løpet av flere album utviklet det seg til et skikkelig band.

Den første utgivelsen som et skikkelig band kom den 8. april 2008 med *[[The Master's Bedroom is Worth Spending a Night In]]*, som møtte delt kritikk. Mens Pitchfork gav albumet 7.3/10, gav PopMatters albumet kun 3/10.

Bandets neste album, *[[Warm Slime]]* skal gis ut den 11. mai 2010 via In The Red.

## Medlemmer
### Nåværende
*John Dwyer – sang, gitar
*Brigid Dawson – sang, keyboard
*Petey Dammit – gitar
*Mike Shoun – trommer

### Tidligere
*Jeff Rosenberg – gjestegitar (på *1*)
*Patrick Mullins (fra Burmese) – trommer, sag, etc. (på *3*, *4*)
*Jigmae Baer – trommer (på *Cool Death of Island Raiders* og enkelte spor fra  *The Master's Bedroom is Worth Spending a Night In*)

## Diskografi
### Studioalbum

### EP-er

### 7"

### Samlealbum

## Referanser


## Eksterne lenker
* 
* 
*  Intervju i september 2008  med L.A. Record
*  Thee Oh Sees på Free Music Archive
The Master’s Bedroom is Worth Spending a Night In

***The Master's Bedroom is Worth Spending a Night In*** er et studioalbum av Thee Oh Sees fra San Francisco, utgitt 8. april 2008.

## Sporliste

# «Block of Ice» – 2:14
# «Visit Colonel» – 3:32
# «Grease 2» – 2:47
# «Ghost in the Trees» – 2:14
# «Two Drummers Disappear» – 3:58
# «Graveyard Drug Party» – 3:50
# «The Master's Bedroom (Is Worth Spending a Night In)» – 2:25
# «Grease» – 3:10
# «Adult Acid» – 2:54
# «The Coconut» – 3:10
# «Maria Stacks» – 2:17
# «Poison Finger» – 3:08
# «You Will See This Dog Before You Die» – 4:08
# «Quadrospazzed» – 5:03
# «Koka Kola Jungle» – 1:16

## Eksterne lenker
*
Thee Hounds of Foggy Notion

***Thee Hounds of Foggy Notion*** er et konsertalbum og en DVD med San Francisco-bandet Thee Oh Sees, gitt ut 25. august 2008. Albumet ble spilt inn i løpet av *[[Sucks Blood]]*-æraen i 2007, og inneholder sanger fra tidligere album, samt noen som ikke før hadde blitt utgitt. Noen av sangene som ikke hadde vært på noen album før *Sucks Blood* ble fikset og utgitt i 2008 på *[[The Master's Bedroom is Worth Spending a Night In]]*, i en stil som minnet mer om den psykedeliske folkestilen bandet spilte i den perioden.

Videoen fra DVD-en inneholder stort sett klipp av bandet som spiller på uvanlige steder i San Francisco, som i en veikant på en motorvei og på stranden. Regissør for videoen var Brian Lee Hughes.

Opplaget var på kun 1000 kopier.

## Sporliste
# «Gilded Cunt»
# «Island Raiders»
# «Ship»
# «Block of Ice»
# «Curtains»
# «Dumb Drums»
# «We Are Free»
# «Thee Hounds of Foggy Notion»
# «Make Them Kiss»
# «Golden Phones»
# «If I Had a Reason»
# «Highland Wife's Lament»
# «Dreadful Heart»
# «Ghost in the Trees»
# «Iceberg»
# «Second Date»
1. etappe av Giro d’Italia 2010

**1. etappe av [[Giro d'Italia 2010]]** ble kjørt den 8. mai 2010 i Amsterdam og markerte starten på den 93. utgaven av Giro d'Italia. Bradley Wiggins fra Team Sky tråkket inn til seier i Amsterdam og kunne for første gang i karrieren ikle seg ledertrøyen i en Grand Tour

## Referanser


## Eksterne lenker
*  Resultater på gazzetta.it
Chemins de Fer de Corse

**Chemins de Fer de Corse** (**CFC**) er et selskap som driver jernbanen på Korsika. Bedriften eies av SNCF og ble grunnlagt i 1983.

Selskapet ble grunnlagt 1983 etter at protester fra befolkningen fikk hindret at jernbanen ble nedlagt. Hele linjenettet er enkeltsporet og med meterspor, det har en samlet linjelengde på 232&nbsp;km. På folkemunne har den korsiske jernbanen diverse kjælenavn, som for eksempel «TGV» (*Train à Grande Vibration*) på grunn av ristende kjøring.

## Hovedstrekningen Ajaccio–Bastia
Hovedstrekningen ble bygget mellom 1888 og 1894, den er 157,4 kilometer lang og går fra Ajaccio via Corte til Bastia.

## Sidebanen til Calvi
En sidebane på 73,1 kilometer går fra Calvi via L'Île-Rousse til Ponte-Leccia, den ble åpnet 1890.

## Banen langs østkysten
Denne linjen gikk tidigere fra Casamozza til Porto-Vecchio. Under andre verdenskrig ble strekningen utsatt for tyske bombeangrep og ble så sterkt skadet at den aldri ble åpnet igjen. Det er imidlertid planlagt å gjenåpne en del av strekningen.

## Linjekart

|}

## Eksterne lenker
*
Help (Thee Oh Sees-album)

***Help*** er et studioalbum av San Francisco-bandet Thee Oh Sees som ble gitt ut 28. april 2009.

## Sporliste
# «Enemy Destruct» – 3:19
# «Ruby Go Home» – 4:21
# «Meat Step Lively» – 2:48
# «A Flag in the Court» – 2:02
# «The Turn Around» – 1:03
# «Can You See?» – 2:34
# «Rainbow» – 1:46
# «Go Meet the Seed» – 5:51
# «I Can't Get No» – 1:58
# «Soda St. #1» – 2:38
# «Destroyed Fortress Reappears» – 5:23
# «Peanut Butter Oven» – 2:39

## Eksterne lenker
*
Terje G. Simonsen

**Terje Gerotti Simonsen** (født 23. april 1963 i Kristiansand) er en norsk forfatter og idéhistoriker. Han er oppvokst i Mandal, og utdannet ved Universitetet i Oslo. Hans hovedfagsavhandling fra 1993 var en kulturhistorisk analyse av det antroposofiske tidsskriftet *[[Janus (tidsskrift)|Janus]]*, som ble utgitt av forfatteren Alf Larsen i perioden 1933–1941.

Simonsen har i hovedsak arbeidet med esoteriske tradisjoner – hermetisme, okkultisme, kabbala og annen mystikk.

I 2018 utga det italienske forlaget Pari Publishing en engelskspråklig utgave av Simonsens bok *Våre skjulte evner – telepati, klarsyn og fremsyn.* I november 2019 ble boken tildelt Parapsychological Associaton Book Award.

## Forfatterskap
* 2001: *Janus – et tidsskrift og en tid*. Solum forlag. Basert på hovedfagsoppgaven
* 2003: «I begynnelsen er forholdet». Innledende essay til Martin Bubers *[[Jeg og Du]]*. Bokklubbens Kulturbibliotek
* 2004: «Enok - den glemte profet». Innledende essay til *[[Enoks bok]]* i Bokklubbens serie *[[Verdens Hellige Skrifter]]*
* 2013: *Våre skjulte evner - telepati, klarsyn og fremsyn*. Pax forlag – engelskspråklig utgave i Italia: *Our Secret Powers - A Short History of (Nearly) Everything Paranormal.* Pari publishing, 2018. ISBN 9788895604336. Ny utgave i England og USA: Watkins Publishing, 2020. ISBN 978-1786783578

## Familie
Terje G. Simonsen er sønn av zoologen Tore Albert Simonsen (1939–1968).

## Referanser


## Eksterne lenker
*
Verdens Hellige Skrifter

***Verdens Hellige Skrifter*** er en bokserie utgitt av De norske Bokklubbene. Serien tar for seg sentrale religiøse skrifter fra ulike religioner og mytologier fra hele verden. Serien utkom fra 2000 til 2015, og omfattet i alt 85 bøker. 

Redaktører for serien var Alf van der Hagen, Tor Åge Bringsværd og professor i religionshistorie Jens Braarvig. Bøkene ble redigert av norske fagfolk, vesentlig religionshistorikere, men også teologer, filologer og sosialantropologer. Seriens design var ved Aud Gloppen. De fleste tekstene er oversatt til norsk for første gang i og med denne serien. 

Redaktør Braarvig karakteriserer serien som «et av de største formidlingsprosjekter noen gang her til lands», og sier videre at 
:*Vi har greid å lage helt enestående bøker basert på en lang rekke spesialisters nærlesinger av de opprinnelige tekstene på originalspråkene. For meg har det hele tiden vært et mål å vise at dette er state of the art humaniora, det beste vi har. Det sitter mange svært dyktige folk fra ulike fagfelt rundt omkring på universitetene, og det har vært min store tilfredsstillelse å få dem med i arbeidet med denne serien, slik at de har kunnet formidle sine kunnskaper til et større publikum.

Ved seriens tiårsjubileum i 2010 kunne utgiverne melde at de til da 60 bøkene i serien hadde solgt i tilsammen 300 000 eksemplarer.

<gallery>
Fil:Verdens hellige skrifter redaktørene.jpg|Redaktørene [[Jens Braarvig|Braarvig]], [[Alf van der Hagen|van der Hagen]] og [[Tor Åge Bringsværd|Bringsværd]]
Fil:Verdens hellige skrifter noen.jpg|Serien er formgitt av [[Aud Gloppen]]
Fil:Romersk religion.jpg|Omslaget av bindet *Romersk religion*
</gallery>

== Liste over bøkene i serien ==
Dersom en bok bare inneholder ett eller to verk, lenker denne listen direkte til artikler om det relevante verket; som *Koranen* eller *Gilgamesj og Atrahasis*. Dersom hele boka er viet til én person (som [[Frans av Assisi]]) eller én gud (som [[Shiva]]) er det også lenket direkte til artikkelen om vedkommende. Dersom en bok i serien består av utdrag fra flere forskjellige verk eller teksttyper, så peker denne lista først til en artikkel om boka, hvorfra det lenkes til nye artikler om enkeltverk og verktyper, som f.eks. *Bhagavadgita og andre hinduistiske skrifter* eller *Gnostiske skrifter*. Enkelte av bøkene faller i en fjerde kategori: små utdrag fra mange ulike kilder omkring et tema. Da er det laget en artikkel om boka, og en eller flere artikler om temaet, som med *Jorden – vår mor'' og indiansk mytologi.

## Se også
* Bokserien Ad fontes (Gyldendal, 2000–04)
* Bokserien Religionens stormenn (1942–50)
* Bokserien Bokklubbens Kulturbibliotek (1998–)

## Referanser
San Mateo Atenco

**San Mateo Atenco** er en kommune i delstaten México i Mexico. Den ligger vest for Det føderale distriktet, nær Metepec, og utgjør en del av Tolucas storbyområde.

Kommunen har 66&nbsp;740 innbyggere (2005) og et areal på 12,58 km².

Navnet Atenco kommer fra nahuatl og betyr «Ved vannkanten».

## Eksterne lenker
*
Goldfrapp

**Goldfrapp** er en britisk musikkgruppe som ble dannet i 1999 i London og består av de to medlemmene Alison Goldfrapp (sang, keyboard, synthesizer) og Will Gregory (keyboard, synthesizer). Duoen spiller electronica-musikk i rolig tempo, basert på keyboard og synthesizer. Den mest fremstående i gruppen er Alison Goldfrapp, som pryder omslagene til alle studioalbumene.

Til tross for at bandets debutalbum *[[Felt Mountain]]* (2000) ble hyllet av kritikere, nådde ikke albumet opp på hitlistene. De ble kåret til årets internasjonale overraskelse under utdelingen av Alarmprisen 2001 og var også nominert i klassen for årets internasjonale album. Deres tredje album, *[[Supernature]]*, ble nominert til prisen for «beste electronic/dance-album» ved den 49. utdelingen av Grammy Awards.

Blant bandets populære låter er singlene «Lovely Head», «Ooh La La», «Number 1», «Ride a White Horse» og «A&E».

## Diskografi
### Studioalbum
**Felt Mountain* (2000)
**Black Cherry* (2003)
**Supernature* (2005)
**Seventh Tree* (2008)
**Head First* (2010)
**Tales of Us* (2013)

### Remix-album
**We Are Glitter* (2006) (bare utgitt i Nord-Amerika)

### Videoalbum
**Wonderful Electric* (2004)

### EP-er
**Wonderful Electric* (2004)
**Live 2005* (2005)
**Live Session* (2006)
**Live in London* (2006)
**iTunes Originals – Goldfrapp* (2008)

## Referanser


## Eksterne lenker
* 
* 
* 
*
Nøtteliten

**«Nøtteliten»** er ei norsk barnevise med melodi av Johan Øian og tekst av Alf Prøysen.

Katia Cardenal har skrevet en spansk tekst til den: «Nuecesita va la escuela» («Nøtteliten går til skolen»).

Svein Gladsø skrev en ny tekst til samme melodi til studentrevyen i Trondheim, *Ræggeti*, i 1979. Tittelen er «Prinsens gate». Den ble utgitt på EP-platen *Ræggeti* (Studentersamfundets Plateselskap SUEP&nbsp;006).

## Innspillinger (i utvalg)

Arrangør for Prøysens versjon var Fritz Austin.

## Tegnefilmen ''Alf Prøysens Nøtteliten''

Sandnes Mediaproduksjoner AS (med Eventyrskogen AS og NRK som co-produsenter) har laget en tegnet kortfilm i 2007. Regissører er Trond Jacobsen og Hans Jørgen Sandnes. Produsent er Sven Erik Sandnes.

## Referanser
Norsk Musikforlag

**Norsk Musikforlag Aktieselskap** er et norsk forlag som spesialiserer seg på musikkrelaterte utgivelser, slik som lærebøker i musikk og noter.

I forlagskonsernet inngår også Musikk-husets forlag stiftet 1939 og Lycke Musikkforlag stiftet 1955. 

## Referanser


## Eksterne lenker
*
Kinas riksvei 304

**Kinas riksvei 304** (*G304*) løper nordvestover fra Dandong i Liaoning mot Holingol i Indre Mongolia. Den er 889 kilometer lang. 

## Rute og distanse
Fengcheng (Dandong)

**Fengcheng** (kinesisk: 凤城; pinyin: *Fèngchéng*) er et byfylke i byprefekturet Dandong i provinsen Liaoning i Folkerepublikken Kina. 

Befolkningen var på  innbyggere i 1999.

## Kulturminner
Fjellbyen Fenghuangshan (*Fenghuangshan shancheng*, 凤凰山山城) ble i 1996 oppført på Folkerepublikken Kinas liste over kulturminner.

## Administrative enheter
**Subdistrikter:**
*Fenghuangcheng (凤凰城街道), Fengshan (凤山街道), Caohe (草河街道)

**Storkommuner:**
*Qingchengzi (青城子镇), Tongyuanbao (通远堡镇), Aiyang (爱阳镇), Saima (赛马镇), Jiguanshan (鸡冠山镇), Bianmen (边门镇), Hongqi (红旗镇), Dixiongshan (弟兄山镇), Dabao (大堡镇), Dongtang (东汤镇), Liujiahe (刘家河镇), Baoshan (宝山镇), Lanqi (蓝旗镇), Baiqi (白旗镇), Simenzi (四门子镇), Shicheng (石城镇), Shalizhai (沙里寨镇), Daxing (大兴镇)

**Kommune:**
*Dabao for mongolene (大堡蒙古族乡)

## Samferdsel
Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.

## Referanser
Benxi (Benxi)

**Benxi** (kinesisk: 本溪满族自治县; pinyin: *Běnxī mǎnzú Zìzhìxiàn*) er et autonomt fylke for mandsjuene i byprefektruret Benxi i provinsen Liaoning i Folkerepublikken Kina.

Befolkningen var på  innbyggere i 1999.

## Kulturminner
Miaohoushan-funnstedet (*Miaohoushan yizhi*, 庙后山遗址) ble i 2006 oppført på listen over kulturminner i Folkerepublikken Kina.

## Samferdsel
Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.

## Referanser


## Eksterne lenker
* Lokalregjeringens side
Huolin Gol

**Huolin Gol** eller **Holingol** (kinesisk 霍林郭勒; pinyin: *Huòlínguōlè*) er et byfylke i byprefekturet Tongliao i den autonome region Indre Mongolia i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 304 ender opp her. Den begynner i Dandong i Liaoning og fører til Huolin Gol.

## Referanser


## Eksterne lenker
* Lokalregjeringens side -
Horqin venstre bakre banner

**Horqin venstre bakre banner** (kategori: 科尔沁左翼后旗; pinyin: *Kē'ěrqìn Zuǒyì Hòu Qí*) er et banner (fylke) i byprefekturet Tongliao i den autonome region Indre Mongolia i Folkerepublikken Kina.

Befolkningen var på  i 1999.

## Kulturminner
General Senggerinchins residens (*Senggelinqin wangfu*) ble i 2006 oppført på Folkerepublikken Kinas liste over kulturminner.

## Samferdsel
Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.

## Referanser


## Eksterne lenker
* Lokalregjeringens hjemmesider